เลือกตั้งแบบไทยๆ
ผลพวงจากการ ยังไม่ประกาศวันเลือกตั้ง อย่างเป็นทางการออกมา มีสองประเด็นฉุกเฉินที่เป็นข้อเสนอให้ ตีความ เพื่อความชัดเจนคือ จัดการเลือกตั้งให้เรียบร้อยภายใน 150 วัน หมายถึงการ ประกาศผลการเลือกตั้ง ให้เรียบร้อยภายในวันที่ 9 พ.ค.หรือไม่ และรวมถึงต้อง เปิดประชุมสภาผู้แทนราษฎร ภายในวันที่ 9 พ.ค.หรือไม่ อีกประเด็นคือ การกำหนดวันสอบ GAT-PAT ของนักเรียน จะต้องเลื่อนตามวันเลือกตั้งด้วยหรือไม่ โดย นพ.ธีระเกียรติ เจริญเศรษฐศิลป์ รมว.ศึกษาธิการ อธิบายรวมๆ เอาไว้ว่าให้สอบตามกำหนดการเดิมไปก่อน หลัง กกต.ประกาศวันเลือกตั้ง ออกมา ค่อยมาดูกันอีกทีว่าจะกระทบกับวันสอบของนักเรียนหรือไม่ ไปตายเอาดาบหน้า,เพราะฉะนั้น ทั้ง นักการเมือง พรรคการเมือง และนักเรียนนักศึกษา ให้ใช้เวลาเตรียมตัว หาเสียง อ่านหนังสือให้พร้อมเอาไว้ก่อน ประกาศวันเลือกตั้งเมื่อไหร่ ก็พร้อมจะเลือกตั้งจะสอบได้ทันที ไม่มีอะไรเกินความสามารถของนักการเมืองไทยและเด็กไทยอยู่แล้ว,ในช่วงเวลาที่การเมืองเข้าด้ายเข้าเข็มอะไรก็เกิดขึ้นได้ การที่เจ้าหน้าที่บุกจับ ผู้สมัครของพรรคเพื่อไทย กลางวงหาเสียง จะมอง เป็นเรื่องการเมือง ก็ได้ เป็นเรื่อง การปฏิบัติตามหน้าที่ ก็ได้ ในบรรยากาศการเมืองเข้มข้น ทำให้ถูกเพ่งเล็งเป็นประเด็นการเมืองอย่างช่วยไม่ได้ เช่น พอมีข่าวว่า ชัชชาติ สิทธิพันธุ์ แกนนำพรรคเพื่อไทยจะถูกเสนอชื่อเป็น บัญชีนายกฯของเพื่อไทย ก็เกิดกระแสว่า ป.ป.ช. จะรื้อ คดีการบริหารจัดการน้ำ และ คดีเยียวยาผู้ได้รับผลกระทบจากการชุมนุมทางการเมือง สมัยรัฐบาล ยิ่งลักษณ์ ชินวัตร มาเล่นงาน ชัชชาติ ทั้งๆที่ยังไม่ปรากฏว่า เพื่อไทย จะส่งใครมาเป็นนายกฯเช่น คุณหญิงสุดารัตน์ เกยุราพันธุ์ หรือคนอื่นๆ จะมีชื่อ ชัชชาติ ด้วยหรือเปล่าก็ไม่รู้ ก่อนหน้านี้ก็มีข่าวเจ๊แดงเยาวภา วงศ์สวัสดิ์ ขายบ้านหนีไปอยู่ดูไบ มีข่าว พานทองแท้ ชินวัตร หนีคดีไปต่างประเทศ,จริงบ้างเท็จบ้างเอามาเป็นบรรทัดฐานอะไรไม่ได้,แล้วก็มาถึงคู่กรณี ความยุติธรรมแบบป้อมๆ วิวาทะระหว่าง ทักษิณ ชินวัตร กับ พล.อ.ประวิตร วงษ์สุวรรณ รองนายกฯและ รมว.กลาโหม เกิดคำศัพท์ทางการเมืองขึ้นมาอีกหลายคำนับตั้งแต่ เกาะขอบโต๊ะ เป็นต้นมา ถือเป็นการยุติความสัมพันธ์ ในอดีตโดยสิ้นเชิง,ทำให้ความหวังในการปฏิรูปนักการเมืองจากวัฒนธรรมการเมืองแบบไทยๆสิ้นหวัง ทุกอย่างถูกลากลงคลองการเมืองน้ำเน่าหมด การชิงอำนาจกันในพรรค การชิงอำนาจกันนอกพรรค และการชิงอำนาจกันในบ้านเมือง เป็นของแสลงที่ทำให้กระบวนการยุติธรรม การประพฤติปฏิบัติตามทำนองคลองธรรม ถูกบิดเบือนจนไม่มีมาตรฐาน,ถ้าอยากจะรู้ว่า รสชาติของการถูกด่าเป็นอย่างไร ถ้าอยากจะรู้ว่ามีทักษะในการใช้ฝีปากเป็นอาวุธหรือไม่ หรืออยากจะรู้ว่าความอดทน อดกลั้นของตัวเองมีมากน้อยแค่ไหน ลองมาเป็นนักการเมือง ดูแล้วจะรู้,ยิ่งใกล้ฤดูเลือกตั้งจะเห็นชัดว่าการเมืองแบบไทยๆแซ่บขนาดไหน.,หมัดเหล็ก,mudlek@thairath.co.th, 
ผลพวงจากการ ยังไม่ประกาศวันเลือกตั้ง อย่างเป็นทางการออกมา มีสองประเด็นฉุกเฉินที่เป็นข้อเสนอให้ ตีความ เพื่อความชัดเจน 
เลือกตั้ง62,เลื่อนเลือกตั้ง,หาเสียง,คาบลูกคาบดอก,หมัดเหล็ก